CELEX: E2016P0020
Language: fi
Date: 2016-12-20 00:00:00
Title: Autonomy Capital (Jersey) LP:n ja Eaton Vance Managementin 20 päivänä joulukuuta 2016 EFTAn valvontaviranomaista vastaan nostama kanne (Asia E-20/16)

9.3.2017   
            
            
               FI
            
            
               Euroopan unionin virallinen lehti
            
            
               C 73/22
            
         Autonomy Capital (Jersey) LP:n ja Eaton Vance Managementin 20 päivänä joulukuuta 2016 EFTAn valvontaviranomaista vastaan nostama kanne
   (Asia E-20/16)
   (2017/C 73/12)
   Autonomy Capital (Jersey) LP ja Eaton Vance Management, asiamiehinään Pétur Örn Sverrisson hrl. ja Halldór Backman hrl., Morrison & Foerster (UK) LLP, Citypoint, One Ropemaker Street, London EC2Y 9AW, nosti 20 päivänä joulukuuta 2016 EFTAn tuomioistuimessa kanteen EFTAn valvontaviranomaista vastaan.
   Kantaja pyytää EFTAn tuomioistuinta
   
               1.
            
            
               kumoamaan vastaajan 23 päivänä marraskuuta 2016 tekemän päätöksen, jolla kantajan Islantia vastaan nostaman kanteen käsittely lopetettiin, sekä
            
         
               2.
            
            
               velvoittamaan vastaaja korvaamaan oikeudenkäyntiin liittyvät kantajan kulut.
            
         Oikeusperusta ja taustatiedot sekä kanteen tueksi esitetyt oikeusseikkoja koskevat väitteet:
   
               —
            
            
               Kantajat katsovat, että Islannin parlamentin hyväksymä laki nro 37/2016 on kansallisuuden perusteella syrjivä, sillä siinä asetetaan laajat vaatimukset sekä seuraamukset niiden noudattamatta jättämisestä offshore-kruunujen haltijoille, jotka asuvat pääasiassa muualla kuin Islannissa, eikä islantilaisille kruunujen haltijoille aseteta vastaavia vaatimuksia.
            
         
               —
            
            
               Kantajien mukaan EFTAn valvontaviranomainen on pitänyt ETA-sopimuksen 43 artiklaa perusteluna olettamukselle, että Islannilla on ollut ja on edelleen oikeus poiketa velvoitteestaan noudattaa ETA-sopimuksessa vahvistettuja perusoikeuksia.
            
         
               —
            
            
               Kantajat katsovat, että EFTAn valvontaviranomainen on arvioinut väärin sen harkintavallan tason, joka 43 artiklassa annetaan ETA/EFTA-maille, eikä Islanti näin ollen ole täyttänyt 43 artiklan 4 kohdan mukaista edellytystä.
            
         
               —
            
            
               Lisäksi kantajat toteavat, että tilanteesta riippumatta ETA-sopimuksen mukaisesta velvoitteesta poikkeamisen on oltava suhteellisuusperiaatteen mukainen eikä se saa olla laajempi kuin on ehdottomasti tarpeen syntyneiden äkillisten vaikeuksien poistamiseksi. Kantajien mukaan lailla nro 37/2016 käyttöön otetut tarkastukset ovat suhteettomia, eikä niillä puututa Islannin hallituksen esittämään ongelmaan. Islannin viranomaiset eivät myöskään ole harkinneet niille ehdotettuja merkittävästi vähemmän rajoittavia vaihtoehtoa.